cyanic-selkie/wikianc huggingface dataset:
הרפס גניטלי
בדיקות סקר
בדיקות דם אינן מומלצות לאנשים שאין להם תסמינים של HSV, כולל נשים בהריון, מתוך חשש שהדבר יגרום ליותר נזק מאשר תועלת שכן יש שיעור חיובי שגוי גבוה וקבלת תוצאת בדיקה חיובית עלולה לגרום לבעיות אחרות, כגון קשיים בזוגיות.
אבן סיאר אל-וראק
כיתאב אל-טביח
כמה מתכונים בספר, כמו עסידה (דייסה ממותקת בתמר), מגיעים מהמטבח הפשוט יחסית של חצי האי ערב, אך הספר מכיל גם מתכונים לתבשילים מהודרים עם שמות פרסיים. יש גם פרק שלם על "נבטייאת", תבשילים מסורתיים ממוצא נבטי.
אינדי הארטוול
ארגונים עצמאיים (2016–2019)
סמנתה דה מרטין ערכה את קרב הבכורה שלה בקריירה בשנת 2016. לאחר מכן, היא הופיעה בעיקר בארגוני היאבקות מקומיים ברחבי אוסטרליה כמו Riot City Wrestling (RCW), Newcastle Pro Wrestling ו-Battle Championship Wrestling (BCW), ובכולם היא השיגה את חגורת אליפות הנשים. בנוסף, היא הופיעה בארגון ההיאבקות World Series Wrestling (WSW), ניצחה את ג'ורדיין גרייס וזכתה באליפות הנשים של WSW.
חיים אישיים
דה מרטין היא חצי איטלקייה וחצי צ'יליאנית.
פנטומאקס
יצירה, האקס-מן החדשים
קלאסטר הוביל את אקסבייר וגריי למנהרת התעלה, שם התגלה כי נשק-12 השתלט על הרבה אנשים ובעלי-חיים. בידיעה כי אין להם דרך להשתחרר מנשק-12, קלאסטר הרג את כולם, ביניהם דארקסטאר. לאחר שקלאסטר הרס את נשק-12, התגלה כי ישנם שני צינורות ריקים במתקן נשק פלוס שבתחנה: אחד לנשק-12, והשני לנשק-13. בעקבות הקרב, מסכתו של קלאסטר החליקה קצת, וג'ין גריי השתמשה בטלפתיה כדי לחשוף את זהותו - קלאסטר היה נשק-13. לאחר שהודה בפני גריי כי הוא לא הגנב האמן שהוא טען שהוא, קלאסטר החליט לצאת לעולם כדי להרוויח מוניטין והבטיח לגריי כי הוא לא חייל של אף אחד. בעקבות כך, גריי אפשרה לו להימלט לפני שהרשויות הגיעו.
דאסט, מתקפה על נשק פלוס, כוכב אקס וסוכן אפס
קלאסטר חידש את מסע הצלב שלו נגד נשק פלוס, הגיע לקברו של מייסד התוכנית ג'ון סאבליים, וגילה שהוא ריק פרט לפתק בו כתב "רואנוק". קלאסטר איתר מתקן סודי של תוכנית נשק אקס, אשר היה נטוש פרט לסוכן אפס. לאחר קרב שהסתיים בתיקו, קלאסטר וסוכן אפס שיתפו פעולה עם וולברין ונסעו לרואנוק, עיר שבעבר תושביה נטבחו כאשר נשק אקס שיסו בהם את וולברין שטוף המוח. הם נתקלו בסאבליים ונלחמו ביו-מן שלו. במחשבה כי הוא בשליטת התוכנית, וולברין וסוכן אפס נטשו את קלאסטר למות.
הר קוק (אוסטרליה המערבית)
על ההר עובר מסלול הליכה פופולרי, המהווה חלק משביל ביבולמון. השביל מוביל לפסגת ההר.
Sir-Tech
Sir-Tech הייתה חברת משחקי וידאו אמריקנית הממוקמת באוגדנסבורג, מדינת ניו יורק.
דייוויד מתיו קנדי
דייוויד מתיו קנדי (באנגלית: David Matthew Kennedy; 21 ביולי 1905 – 1 במאי 1996) היה פוליטיקאי ואיש עסקים אמריקאי, שכיהן כמזכיר האוצר של ארצות הברית ובהמשך כשגריר ארצות הברית לארגון נאט"ו, שני התפקידים בתקופת נשיאותו של ריצ'רד ניקסון. בשנות ה-50 וה-60 של המאה ה-20 הוא היה המנהל הכללי ויושב ראש מועצת המנהלים של בנק קונטיננטל אילינוי.
קריירה בממשל הפדרלי
באוקטובר 1962 מינה אותו הנשיא ג'ון פיצג'רלד קנדי (אין קשרי משפחה ביניהם) כחבר בתאגיד הפרטי COMSAT כדי לדאוג לחלקה של ארצות הברית במערכת התקשורת הלוויינית העולמית. ב-1964 הוא נבחר כחבר קבוע במועצת המנהלים של התאגיד.
בשנים 1969–1971 כיהן קנדי כמזכיר האוצר של ארצות הברית בממשלו של הנשיא ריצ'רד ניקסון.
אן ליסטר
קורות חיים
בעת לימודיה בבית, פיתחה ליסטר עניין בספרות הקלאסית. במכתב שכתבה לדודתה ושרד מ-3 בפברואר 1803, כתבה ליסטר "הספרייה שלי היא ההנאה הגדולה ביותר שלי... ההיסטוריה של יוון, מעניינת אותי במיוחד." ליסטר ירשה את שיבדן הול כשדודתה נפטרה ב-1836, אבל היא נהלה את האחוזה מ-1826, וממנה קבלה הכנסה סבירה (חלק הכספים הגיעו מהדיירים שעבדו את האדמות סביב האחוזה). בנוסף הכנסות מהשכירות החקלאית, ליסטר הייתה בעלים של נכסים בעיר ומניות של מגוון תעשיות: רכבת, מכרות, מחצבות אבן ועוד. בנוסף לפעילות העסקית היא אפשרה לכרות פחם בשטחי שיבדן הול. עושרה התיר לה, מידה מסוימת, של חופש לחיות כרצונה ולממן את שתי האהבות שלה שיבדן הול ומסעות ברחבי אירופה.
ליסטר הייתה האישה הראשונה שחצתה את רכס הרי פרדידו בפירנאים, בספרד (1830) ב-1838 היא חזרה לפירנאים עם ווקר והן טיפסו על הפסגה הגבוהה ביותר Vignemale.
יומנים
הצופן שבו השתמשו ביומניה פוצח על ידי ג'ון ליסטר (1847–1933) הצאצא האחרון של משפחת ליסטר שגר בשיבדן הול, וחברו, ארתור בורל. כאשר נחשף תוכן היומנים, יעץ בורל לג'ון ליסטר לשרוף את כל היומנים. אולם, ליסטר לא קיבל את עצתו, אלא המשיך להסתיר את היומנים של אן ליסטר בשיבדן הול.
ג'ייקוב קיפלימו
2020
בליגת היהלום שנערכה ברומא ב-17 בספטמבר הוא ניצח בריצת 3,000 מטר בתוצאה של 7:26.64 דקות, התוצאה השמינית בטיבה בכל הזמנים, לפני יקוב אינגבריגטסן מנורווגיה שקבע את התוצאה התשיעית בטיבה בכל הזמנים - 7:27.05 דקות.
שיאן עולם
בחצי מרתון ליסבון שנערך ב-21 בנובמבר אותה שנה הוא קבע שיא עולם חדש של 57:31 דקות.
טקטיקה בכדורסל
פיק-אנד-רול
תרגיל זה מבלבל הרבה הגנות וכמעט בלתי ניתן לעצירה אם הביצוע הוא ברמה גבוהה. ישנם גם כמה סוגי חסימות ב"פיק אנד רול":
פוסט-אפ
מצב בו שחקן מקבל את הכדור לא רחוק מהסל עם הגב לסל כאשר השומר נמצא בין השחקן ובין הסל, ומשתמש בגופו תוך כדי כדרור במטרה להתקרב לסל ולהגיע לאפשרות זריקה נוחה. בדרך כלל השחקנים המבצעים את המהלך הם גדולים ובעלי כוח פיזי רב אותו הם מנצלים כדי לדחוק את השומר ולהתקרב לסל. השחקנים סופוקליס (סופו) שחורציאניטיס ושאקיל אוניל הצטיינו בפוסט אפ בזכות ממדיהם הפיזיים.
ג'אמפ שוט
בדרך כלל זריקה מחוץ לצבע, מתחילה בקפיצה ומסתיימת בשחרור הכדור מהיד לכיוון הסל. רוב השחקנים בעמדות הגארד מצטיינים בזריקה זאת.
שבתי ונטורה
ביוגרפיה
בתו נישאה לאחיו ותלמידו, הרב אליהו ונטורה, מחבר הספר "כוכבא דשביט" (שאלוניקי תקנ"ט). בנו, הרב אברהם ונטורה היה בסוף ימיו רבה של הקהילה הספרדית בבוקרשט.
אוריאק
היסטוריה
במהלך מלחמות הדת בצרפת נכבשה העיר, בעקבות בגידה, על ידי הפרוטסטנטים. המנזר נבזז והספרייה שבו נשרפה כולה.
שוקטוברפסט
האירוע התחיל משנת 1991 והיווה כמרכז יעד של בני נוער ומשפחות ופועל בעיקר בתקופת ליל כל הקדושים, עקב הקונספט שלו התואם לאווירת החג. עם השנים, התווספו לו אטרקציות נוספות.
קרב ג'זין (1941)
מערבה משם, על החוף, תקפה החטיבה ה-21 האוסטרלית את צידון בין ה-13 ל-15 ביוני, כחלק מהמערכה על דאמור. יום לאחר נפילת צידון חסמו האוסטרלים את הדרך בין צידון לג'זין.
יחסי טורקיה–צ'ילה
היסטוריה
באפריל 1995 ערך סוליימאן דמירל, נשיא טורקיה דאז את הביקור הרשמי הראשון ברמת ראש המדינה בצ'ילה, וביקר בסנטיאגו ובוולפראיסו. בפגישתו הדו-צדדית, הוא הזמין את הנשיא אדוארדו פריי רואיס-טאגלה לבקר בטורקיה, כפי שנהוג בתקן בפרוטוקול. הביקור לא התרחש עד ביקורו של ריקארדו לאגוס, שביקר באנקרה ובאיסטנבול בשנת 2004. מצדו, ראש ממשלת טורקיה, רג'פ טייפ ארדואן, ביקר בצ'ילה בשנת 2010, ביקור שהופסק בפתאומיות בגלל ההשתלטות הישראלית על משט המרמרה. נשיא צ'ילה, סבסטיאן פיניירה גם ערך ביקור רשמי בטורקיה בשנת 2012 ובזמן שהותו באיסטנבול הוכרז על ידי אוניברסיטת איסטנבול כדוקטור של כבוד.
טורקים בצ'ילה
על פי תוכנית טלוויזיה שכותרתה 5N1K (CNN Turk), כ-1,000 אזרחים טורקים מתגוררים בצ'ילה.
וולפסביין
וולפסביין היא האלטר אגו של ריין סינקלר, מוטאנטית ממוצא סקוטי בעלת היכולת לשנות את צורתה לזאב דמוי אדם. בעבר הייתה חברה בקבוצת המוטנטים החדשים של שנות ה-80, וכן חברה בקבוצה הממשלתית אקס פקטור, אקסקליבר ואקס-מן החדשים. בנוסף, היא הייתה חברה בקבוצת אקס-פורס עד שהצטרפה לגלגולה הנוכחי של קבוצת אקס-פקטור חקירות עד לפירוקה. וולפסביין היא הדמות היחידה שהייתה חברה בשש קבוצות אקס שונות.
תסמונת המצור
תסמונת המצור במליאת הכנסת
לעומתם, חלק מחברי הכנסת מתחו ביקורת על התחושה של "העולם כולו נגדנו". דוגמאות:
החיפושית דוהרת שוב
תקציר העלילה
ניקול האריס (סטפני פאוארס) היא דיילת אוויר יפהפייה שגרה זמנית עם שטיינמץ לאחר שפונתה מדירתה על ידי הוק.
חיל הפקחים הכחולים
זעם הפקחים האדומים
בעלילתו של הסיפור "זעם הפקחים האדומים" מוצג לראשונה חיל הפקחים הכחולים של גאנטת וסאיד. חיל הפקחים הירוקים נקלע למארב של חיל הפקחים האדומים, אשר חוטף את סינסטרו מחזקתם. ג'ורדן, שהותקף קודם לכן בידי הפקחית האדומה ליירה, מחלים בעזרת כוחותיו המרפאים של הפקח הכחול סיינט ווקר. סיינט ווקר מציג את עצמו לפקחים הירוקים כפקח הכחול של סקטור 1. ג'ורדן מוצא שרמות הכוח שלו גם מתעצמים כל עוד הוא נמצא בטווח הרגשי של הפקח הכחול וכן כל עוד סיינט ווקר מקווה לשלומו. סטוארט חושד בתחילה בכוונותיו של ווקר, אך זה האחרון יוצר אשליה בדמות הפסיכה של סטוארט ומשחרר אותו מהשפעות התקפתו של הפקח האדום אשר גרם לכך. סיינט ווקר לוקח את ג'ורדן לאודים, שם מוצג הפקח הכחול וורת' כאשר ניתנת לו טבעת הכוח הכחולה בידי גאנטת וסאיד. שני שומרי היקום לשעבר מבקשים מג'ורדן לעזור לחיל הפקחים הכחולים ולהציל את סינסטרו מידיו של אטרוסיטוס, מנהיג חיל הפקחים האדומים, היות שהישרדותו חיונית למלחמת האור הממשמשת וקרבה.
בירושלים
בירושלים הוא סרט דוקומנטרי ישראלי קצר, מז'אנר הקולנוע הדוקומנטרי הפיוטי, בבימויו של דוד פרלוב, שיצא בשנת 1963. זוכה מדליית ארד בפסטיבל ונציה. הסרט נחשב כנקודת ציון מהמשמעותיות בקולנוע הישראלי. בשנת 2013 יצא סרט המחווה עקבות בירושלים; סרט באורך מלא הכולל את עותק חדש של הסרט בצירוף סרטים קצרים שנעשו בהשראתו.
חיל הפקחים הכחולים
שבועת חיל הפקחים הכחולים
כאשר הם טוענים את טבעת הכוח שלהם, חברי חיל הפקחים הכחולים מדקלמים את השבועה הבאה:
בירושלים
סרט המחווה "עקבות בירושלים"
תשעה הסרטים הקצרים המשתתפים בסרט "עקבות בירושלים", מלבד סרטו המקורי של פרלוב:
המפלגה הנאצית האמריקנית
בשנה הראשונה לפעילותה, המפלגה הנאצית האמריקנית נקראה World Union of Free Enterprise National Socialists (בראשי תיבות WUFENS).
רוברט בוואן
קבוצת קמדן טאון
מאפריל 1914 עד ספטמבר 1915 שכר בוואן סטודיו בשוק קמברלנד, שוק החציר והקש של לונדון בקמדן טאון. הוא היה שם בתוך קבוצת שוק קמברלנד המורכבת מבוואן, גילמן, צ'ארלס גינר וג'ון נאש. הארבעה הוצגו בגלריה גופיל במאי 1915 ואליהם הצטרפו מאוחר יותר אדוארד מקנייט קאופר וכריסטופר ריצארד נויויזון.
השנים האחרונות
בוואן נפטר ב־8 ביולי 1925, בעקבות ניתוח לסרטן הקיבה.
מריה פון מלצן
קורות חיים
אחרי המלחמה נישאו פון מלצן והירשל, אך נפרדו לאחר שנתיים. בשנת 1972 נישאה פון מלצן מחדש. במהלך השנים שלאחר המלחמה סייע לפון מלצן אסיר יהודי, שלא שכח את הסיוע שנתנה לו בתקופת המלחמה. פון מלצן התמכרה לסמים ואיבדה את הסמכתה בתור וטרינרית. היא אושפזה בבית חולים פסיכיאטרי, והיה עליה לקרצף רצפות למחייתה.
ליאור טל
ליאור טל שדה (נולד ב-7 בנובמבר 1975) הוא מנכ"ל שותף של המכון הדמוקרטי, מחבר הספר "מה למעלה מה למטה" ומגיש ועורך את הפודקאסט "קולות של רוח" בגלצ. טל שדה הוא איש חינוך, פובליציסט ופעיל חברתי ופוליטי. בעברו כיהן שבע שנים כסמנכ"ל תוכן וראש בית המדרש בקולות, שם הוא הנחה וליווה קבוצות של סוכני שינוי ומנהיגים בכירים בישראל, וכשש שנים כראש המכינה הקדם צבאית בינה. טל שדה פרסם מאמרים רבים בעיתונות, כתבי עת וספרים והוא משמש מרצה אורח במגוון ארגונים ובהם צה"ל.
פעילות פוליטית וחברתית
בשנת 2021 הצטרף כעמית "בית יוצר ישראלי", מיזם המבקש להציע חשיבה מחדש על סוגיות הליבה של ישראל, חשיבה שיכולה להתקבל על דעת רוב ריאלי ומוצק של אזרחי ישראל. קבוצת העמיתים של בית היוצר כוללת אנשי ונשות רוח, חינוך ומעש מגוונים בראשות שר החינוך לשעבר הרב שי פירון.
מאמריו
ממשתתפי הסדרה: "ליבוביץ - אמונה. אדמה. אדם" (במאי: אורי רוזנווקס, ערוץ 8, ישראל 2013).
הארייט ברוקס
ביוגרפיה
ברוקס הייתה תלמידת התואר השני הראשונה אשר הנחה ארנסט רתרפורד, והאישה הראשונה שסיימה תואר שני באוניברסיטת מקגיל. היא עבדה בהנחייתו של רתרפורד לאחר השלמת התואר הראשון, במהלך התואר השני, בו חקרה חשמל ומגנטיות, ולאחר סיום התואר השני.
אלכסנדר המון
פעילותו הספרותית והאקדמית
ב-2013 פרסם המון ספר עיון ראשון בכותרת "The Book of My Lives" וב-2015 רומן נוסף - The Making of Zombie Wars ב־2019 ספר עיון נוסף "My Parents: An Introduction" (הורי. מבוא) באוגוסט 2019 נודע שהמוןעמד לכתוב את התסריט ל The Matrix Resurrections מטריקס: התחייה יחד עם דייוויד מיטשל ולאנה וצ'אוסקי. הסרט עלה למסכים בדצמבר 2021.
סן פרנסיסקו כרוניקל
העיתון זכה לתנופה עם צמיחתה של העיר סן פרנסיסקו, והיה לעיתון בעל התפוצה הגדולה ביותר באזור החוף המערבי של ארצות הברית (המונה את המדינות וושינגטון, אורגון וקליפורניה) בשנת 1880. כמו עיתונים רבים, הוא חווה ירידה חדה בתפוצה עם תחילת המאה העשרים ואחת, ודורג במקום ה-24 בדירוג הלאומי של תפוצת העיתונים במרץ 2010.
Voyage, voyage
Voyage, voyage הוא שיר של הזמרת הצרפתייה דזיירלס. השיר יצא כסינגל הראשון מתוך אלבום הבכורה שלה François. אף על פי שהשיר מבוצע בשפה הצרפתית הוא זכה להצלחה רבה במצעדים ברחבי אירופה. השיר נותר כלהיט הגדול והיחיד המזוהה עם הזמרת.
גרסאות כיסוי
במהלך השנים זכה השיר למספר רב של גרסאות כיסוי. בשנת 1993 הוציא המצד היפני "Wink" גרסה בשפה היפנית. הסינגל מכר כ-69,000 עותקים והגיע למקום ה-19 במצעד הסינגלים היפני. להקת "מגנטו" המקסיקנית הוציאה בשנת 1991 גרסה בשפה הספרדית שנקראה "Vuela Vuela" (בעברית:לעוף, לעוף). השיר הגיע למקום השלישי במצעד השירים הלטיניים של בילבורד. הזמרת הבלגית, קייט ראיין, הוציאה גרסה משלה לשיר בשנת 2007 שנכללה באלבומה "Free". השיר הגיע למקום השני במצעד הבלגי ונכנס לעשרת הגדולים בהולנד, ספרד ופינלנד. להקת המטאל גותי "סירניה" הוציאה גרסה לשיר שנכללה כרצועת בונוס באלבום "Riddles, Ruins & Revelations" שיצא לאור בשנת 2021.
ולדימיר מורוזוב (1940)
ביוגרפיה
ולדימיר מורוזוב נולד בקרסנובודסק (אז בתחומי ברית המועצות היום בטורקמניסטן). הוא התחיל להתאמן בעיר הולדתו ותוך זמן קצר עבר עם משחתו לקייב. בשנת 1962 הוא זכה לראשונה באליפות ברית המועצות ובעקבות כך נכלל בנבחרת. מורוזוב זכה במדליות זהב באליפויות ברית המועצות במשך עשור עד לשנת 1972 וזאת במסגרות שונות (רביעיות וזוגות).
ג'ון קרטיס
ביוגרפיה
ב-19 במאי 2021 נמנה קרטיס בין 35 הרפובליקנים שחברו לכל חברי הסיעה הדמוקרטית בהצבעה להקמת ועדת חקירה לאירועי ההסתערות על הקפיטול.
ועדת השרים למתן היתר לפרסומים
לשם בדיקת בקשות היתר לפרסום ולשם מתן היתר לפרסום מוקמת ועדת שרים לעניין זה. עובד הציבור המבקש לכלול ידיעה שהניעה אליו בתוקף תפקידו בפרסום אותו הוא עומד לפרסם, נדרש להגיש את הפרסום לאישור הוועדה. אם הפרסום כולל ידיעה שחלה עליה חובת הצנזורה לפי תקנות ההגנה (שעת חירום), יש להעביר תחילה את הפרסום לבדיקת הצנזורה.
אדולף דויטש
ביוגרפיה
הוא פרש בשנת 1961 ונפטר בשנת 1980 בביתו בפאלם דזרט, קליפורניה.
Cold as Ice
גרסת הסינגל קצרה בשנייה מגרסת האלבום, אך מוסיפה רצועת תזמורת.
פיאט 4 HP
עקב אורכה, מוגדרת "פיאט 4 HP" כ-מכונית מיקרו.
קבוצת שבת
הגדרה פורמלית
נניח כי \kappa סודר מקופינליות לא בת מנייה (בדרך כלל מניחים כי \kappa מונה סדיר).
הוצאת מקמילן
בנוסף לספרים, ההוצאה הוציאה לאור כתב עת מדעי "Nature" ואת "מילון גרוב למוזיקה ומוזיקאים".
אדם וורלוק
יצירה, שינוי צורה ומוות
הבינה מלאכותית דמוית האנוש שכינויה "הוא" נוצרה בידי מדענים בארגון הדיקטטורי ששמו "המובלעת" ומרדה בהם. היא נמצאה מרחפת בחלל בפקעת הקפאה בידי הוד התפתחותו, שמכריז כי שמו של בן האנוש המלאכותי יוודע לעולם כ"וורלוק". הוא מגייס אותו למלחמתו ביצור מרושע מהארץ הנגדית ומעניק לו אבן אינסוף ירוקה שתעזור לו במאבקו. כאשר הוא מגיע לארץ הנגדית, הוא סובל מאמנזיה ונזכר רק שהוא נודע בשם "וורלוק". אחד מתוך ארבעת הצעירים שמוצאים אותו ומצטרפים למסעו חושב שזהו שם המשפחה שלו וקורא לו בשם הפרטי "אדם".
מקסין בראון
ביוגרפיה
כל שירת הליווי וקולות הרקע בתקליטים של בראון בוצעו על ידי סיסי יוסטון ולהקת הבנות Sweet Inspirations, (אותו הרכב שליווה את אלביס פרסלי), יחד עם צמד הכותבים והזמרים ניק אשפורד וואלרי סימפסון (Ashford & Simpson). מתוך כוונה להגדיל את מכירות הלהיטים של בראון וצ'אק ג'קסון, אשפורד וסימפסון לקחו את קטלוג השירים שלהם לחברת התקליטים "Scepter Records".
כאשר הם נדחו, הצמד פנה למפיק המוזיקלי ברי גורדי בחברת התקליטים מוטאון, ששכרה אותם מיד. שירים שנכתבו עבור בראון וג'קסון הפכו ללהיטים שוברי קופות עבור ריי צ'ארלס, כמו "Let's Go Get Stoned", וגם "Ain't No Mountain High Enough" של מרווין גיי ותמי טרל.
בשנת 1969, עזבה בראון את Wand Records לטובת חברת Commonwealth United, שם הקליטה שני סינגלים, הראשון "We'll Cry Together" שהגיע למקום ה-10 במצעד ה-R&B של בילבורד וגם הגיע ל"בילבורד הוט 100". פרק הזמן בחברת ההקלטות Avco Records הצליח אף הוא, אך ההקלטות המאוחרות שלה זכו בדרך כלל להצלחה מסחרית מועטה.
יחסי יפן–סרי לנקה
יפן מהווה כמקור מרכזי להלוואות בריבית נמוכה לסרי לנקה.
יחסי תרבות
בשנת 2011 100,000 תיירים יפנים נפשו בסרי לנקה.
אג'ון איליג'אלי
ביוגרפיה
בינואר 2022 התאגיד שבראשותו רכש את המועדון הבריטי "האל סיטי".
יש"ע זה פאן
הספר יצא לאור בעברית בשנת 2011 בהוצאת כרטא, ותורגם במקביל לרוסית ולאחר מכן גם לאנגלית. מהדורת הספר ברוסית הוצגה במוסקבה במסגרת יריד הסברה שערך בה משרד החוץ. בעקבות הספר הושק אתר אינטרנט "מדריך החיים הטובים ביהודה ושומרון", המבוסס על הספר.
אלכס בורסטיין
קריירה
בשנת 2000 נבחרה לגלם את סוקי סיינטג'יימס בפרק הפיילוט של הסדרה "בנות גילמור", אך החוזה שלה עם "MADtv" מנע ממנה להשתתף בסדרה, ולכן הוחלפה במליסה מקארתי. בורסטיין השתתפה גם בסרטים "ליזי מקגוויר" ו"אשת החתול".
קודיאק
היסטוריה
בשנת 1791 צייד הפרוות הרוסי אלכסנדר ברנוב העביר את מרכז סחר הפרוות מ"מפרץ שלושת הקדושים" (Бухта Трёх Святителей), אשר הוקם ב-1784, לנמל סיינט פול (гавани Свято-Павловской, Svyato-Pavlovskoy Gavani) אשר היה למרכז היישוב המודרני של קודיאק. ברנוב היה סבור באותה העת כי מפרץ שלושת הקדושים לא היה מיקום טוב עבור מרכז סחר פרוות משום שלתושביו היה קשה להתגונן. היישוב במיקום החדש נקרא בתחילה פאבלובסקאייה (Павловская).
ציד לוטרות הים על ידי תושבי האימפריה הרוסית לשם מכירת פרוותיהם כמעט והוביל להכחדה של לוטרת הים במהלך המאה ה-19 והוביל למלחמות בין תושבי האימפריה הרוסית לבין האוכלוסייה הילידית.
נוה עמיאל
נוה עמיאל הוא כפר נוער ופנימייה לנוער דתי, מסורתי וחרדי שנשרו ממסגרות החינוך בקהילותיהם. הכפר הוקם בשנת 1947 על ידי עליית הנוער על שם הרב משה אביגדור עמיאל, רבה הראשי של תל אביב.
בנו גרינפלדר
קורות חיים
גרינפלדר נולד בשאטס בוהמיה, בצ'כיה אשר הייתה חלק מאוסטרו-הונגריה. בשנת 1903 עם סיום לימודיו התיכוניים בגימנסיה על שם לאופולד במינכן, יצא לווינה ללמוד בבית המדרש לרבנים. חסר היה לו הידע הבסיסי וגרינפלדר נאלץ להפסיק את לימודיו.
מתלמידותיו : ד"ר הלן סולובייצ'יק.
בריג-גליס
בריג גליס (בגרמנית: Brig-Glis, בצרפתית: Brigue-Glis, באיטלקית: Briga-Glis) רשות מקומית ועיר במחוז בריג שבקנטון ואלה בשווייץ, בסמוך לגבול עם איטליה.
נזק בלתי הפיך (ספר)
על הספר נמתחה ביקורת כיוון שההשערה שהוא מקדם, המוכרת בשם התפרצות מהירה של דיספוריה מגדרית, היא אבחנה שלא הוכרה על ידי אף גוף מקצועי כאבחנה תקפה, ושלמעלה ממאה ארגוני בריאות הנפש בהם האגודה האמריקנית לפסיכולוגיה והאגודה האמריקנית לפסיכיאטריה הזהירו נגד השימוש בה.
ביקורת
חלק ממבקרי הספר הגדירו אותו כספר "טרנספובי ואנטי טרנסי", בין היתר בשל מיסג'נדרינג מכוון לטרנסג'נדרים קטינים ובגירים וטענות כי הוא מקדם טיפולי המרה.
שבט אינדיגו
היום הבהיר ביותר, מלחמת הפקחים הירוקים
בקשת הסיפור "מלחמת הפקחים הירוקים", אינדיגו-1 נלכדת בספר השחור יחד עם שאר מנהיגי החילות פרט לג'ורדן, שהצליח להימלט עם טבעות הכוח שלהם. טבעת הכוח שלהם עוברת לג'ון סטוארט לאחר שטבעת הכוח הירוקה שלו זוהמה בידי קרונה ופאראלקס. כמו האחרים העונדים את שאר הטבעות (ריינר את טבעת הכוח הכחולה וגרדנר את האדומה), כך גם הוא אינו יכול לשלוט היטב בכוחה של טבעת הכוח האינדיגו. בזמן שסינסטרו מנסה להימלט מהספר השחור, שמאלץ אותם לחוות זיכרונות מעברם, הוא חוזה באינדיגו-1 כשהיא מוחזקת בתא כלא וטוענת בזעם שהיא תימלט מהדברים שאבין סור תכנן עבורה. אולם, סינסטרו אינו שואל אותה לפשר מעשיה אלא הוא מתרכז בבריחתו. אינדיגו-1 משוחררת בהמשך יחד עם שאר השומרים החדשים בידי ריינר, וכמוהם אינה זוכרת באופן זמני שהיא חברת החיל לאחר שטבעת הכוח חוזרת אליה.
מסע אל האי המסתורי
הסרט מבוסס על ספרו של ז'ול ורן "אי התעלומות", בו חוקרים מצליחים לבטן האדמה ולפגוש באזורים ויצורים מוזרים.
זהו סרט המשך לסרט מ-2008 "מסע אל בטן האדמה", בכיכובם של ברנדן פרייזר וג'וש האצ'רסון.
גרין קארד (סרט)
גרין קארד (באנגלית: Green Card) הוא סרט אמריקאי משנת 1990 שנכתב, הופק ובוים על ידי הבמאי האוסטרלי פיטר ויר בכיכובם של ז'ראר דפארדיה ואנדי מקדואל. הסרט הוא קומדיה רומנטית המתמקדת באישה אמריקאית הנישאת בנישואים פיקטיביים עם צרפתי כדי שהוא יוכל לקבל גרין קארד ולהישאר בארצות הברית. ז'ראר דפארדיה זכה בפרס גלובוס הזהב לשחקן הטוב ביותר על משחקו בסרט. הסרט זכה בפרס גלובוס הזהב לסרט הטוב ביותר - קומדיה או מוזיקלי והיה מועמד לפרס אוסקר לתסריט המקורי הטוב ביותר.
פרנסיס סימור האדן
קורות חייו
האדן נולד בצ'לסי, לונדון. אביו, צ'ארלס תומאס האדן, היה רופא ידוע ואוהב מוזיקה. הוא התחנך בבית הספר בדרבי, בבית החולים כריסטס וביוניברסיטי קולג', לונדון, וגם בסורבון, פריז, שם למד את התואר בשנת 1840. הוא התקבל כחבר במכללת המנתחים בלונדון בשנת 1842.
יחסי אוזבקיסטן–קוריאה הדרומית
יחסים כלכליים
אוזבקיסטן היא השותפה המסחרית הגדולה ביותר בקוריאה הדרומית במרכז אסיה. בעקבות תסיסת אנדיג'אן בשנת 2005, שהובילה לכך שארצות הברית והאיחוד האירופי הטילו סנקציות כלכליות נגד אוזבקיסטן, קוריאה הדרומית יחד עם סין, יפן ורוסיה המשיכו ביחסי כלכלה ומסחר עם אוזבקיסטן, ללא דרישות לזכויות אדם.
יחסי תרבות וחינוך
בשנת 2019, במהלך ביקורו של הנשיא מון ג'ה-אין באוזבקיסטן, נפתח בית התרבות והאמנות הקוריאנית בטשקנט. ישנם מרכזי תרבות קוריאניים בערים האוזבקיות סמרקנד, בוכרה ונוקוס.
כלי בדיקות ענן
יישום
ניתן לראות בבדיקות ענן חיבור של Software as a Service (Saas) ו-Utility Computing. מערכות מבוזרות ומערכות מקביליות עשויות להיות רלוונטיות לביצוע סימולציות בשיטת ענן בגלל טבען המורכב.
שרוטים
ביקורת
מבקר המוזיקה בן שלו העניק לשיר ביקורת בעיתון "הארץ": "מוזיקלית, 'שרוטים' מייצג היטב את המגמה הרווחת בפופ הישראלי של השנה המסתיימת. הדגם של פופ ים תיכוני מובהק, ששלט בשוק בשנים האחרונות, נעשה שימושי פחות, ומה שמחליף אותו הוא סלט קצוץ דק של מזרחי, אלקטרוני, לטיני והיפ־הופ. אפשר לקרוא לזה, בזהירות, פופ פוסט־מזרחי. כמעט כל להיטי השנה החולפת עשויים מהחומר הזה", והוסיף כי "גם טקסטואלית, משקף 'שרוטים' את המגמה הרווחת בפופ המקומי. תשע"ו הייתה השנה שבה ה'אני' נעלם משירי הפופ שלנו והוחלף בצורה גורפת על ידי ה'אנחנו'. [...] 'שרוטים" גם הוא המנון ל'אנחנו'. סאבלימינל צודק כמובן באבחנה שלו, רק שהתרופה שהוא מציע — גאווה צוהלת בעמידותם של הישראלים לנוכח המציאות המסויטת שבה הם חיים — היא מרשם די מפוקפק. שרוט זה הכי, אחי".
יחסי נפאל–רוסיה
סחר וכלכלה
בשנת 2012 היקף המסחר בין שתי המדינות נאמד ב-5,180,000 דולר (1.27 בייבוא ו-3.9 בייצוא). מוצרי הייבוא העיקריים מנפאל הם עורות, צמר גפן, בגדי צמר, נעליים ומלאכות יד. רוסיה, לעומת זאת, מייבאת לנפאל מוצרי אל מתכת, חלקי חילוף למטוסים אזרחיים קלים ולמסוקים, מכונות, מוצרי עץ ומוצרי נייר.
עולם נפרד
עולם נפרד (באנגלית: A World Apart) הוא סרט דרמה ביוגרפית בריטי משנת 1988 בבימויו של כריס מנגס, עם ברברה הרשי וג'ודי מיי בתפקידים הראשיים.
כלאי חתוליים
כלאי פנתריים
הפנתריים הם סוג המונה חמישה מינים, וידוע כי כל הצירופים האפשריים של ארבעה מבין חמשת המינים קיימים ויכולים לייצר הפריה. רוב בני הכלאיים לא ישרדו בטבע וישגשגו, מאחר שהזכרים אינם פוריים אולם ידוע כי חלק מבני הכלאיים מסוגלים להעמיד צאצאים עם בן זוג ממין טהור וכתוצאה מכך לגנים שלהם יש אפשרות לשרוד. המין היחיד במשפחת הפנתריים שככל הידוע אינו יכול להשתתף בזיווגים המעמידים בני כלאיים הוא נמר השלג, אך הקרבה של הגנום המיטוכונדריאלי שלו למין האריה מצביעה על כך כי בנקודה כלשהי במהלך ההיסטוריה, האבות הזכרים של נמרי השלג המודרניים הזדווגו והעמידו צאצאים עם נקבות בנות המין שממנו התפתח האריה בן ימינו.
כלאי נמר וטיגריס
בפולקלור ההודי קיימים תיאורים של לאוגרים (בני כלאיים של נמר ונקבת טיגריס) המכונים בעגה המקומית 'דוגלה' (dogla). התיאורים כוללים נמרים גדולים במיוחד או פרטים בעלי פנוטיפים משולבים של פרווה מפוספסת ומנוקדת, אך אלו מעולם לא אומתו. ב-1900 הכליא סוחר חיות הפרא הגרמני קארל האגנבק נמרה עם טיגריס בנגלי, הכלאה שהסתיימה בלידה של ולד מת. ככלל, נראה כי הניסיונות להכלאה בין שני המינים הובילו לעיתים להפריה אך מעולם לא העמידו צאצא חי. גם היסטוריון הטבע האנגלי הנרי שרן כתב על שתי הפריות מוצלחות של נקבות נמר הודיות על ידי זכר טיגריס, שתי הפריות שהסתיימו בהפלה מוקדמת של עוברים מתים, ששרן מתאר אותם כנמצאים "בשלב התפתחות ראשוני, לא גדולים יותר מעכבר". דמיונו העשיר של שרן, שאמנם תרם לכתיבת ערכים בנושא טבע לאנציקלופדיה בריטניקה, ודיווחיו המומצאים, מעמידים בספק את נכונות התיאורים.
כלאי אריה וטיגריס
הלייגר הוא בן כלאיים נפוץ, הגדול ביותר מבין כלאי החתוליים. זאת, מאחר שנקבת האריה, הנעדרת מהזיווג, היא זו התורמת גן המעכב גדילה באריות בעוד לאריה הזכר גן המעודד אותה. מאחר שלנקבת הטיגריס אין גן מעכב גדילה בדומה ללביאה, הצאצאים מגיעים לגדלים גדולים משמעותית מהוריהם. לייגרים אוהבים לשחות, תכונה 'טיגריסית' במהותה אך מפגינים התנהגות חברתית, בדומה לאריות.
פומפארד
הפומפארד הוא בן כלאיים של פומה עם נמר ושני הצירופים האפשריים אומתו. לצאצאים נטייה לגמדות וגדילתם עוצרת לרוב כשהם מגיעים למחצית מהגודל של הוריהם. פומפארדים אומתו החל מסוף המאה ה-19 בשיקגו ובגן החיות של המבורג, שם נולדו שלושה זוגות של תאומים מהכלאה בין זכר פומה לנמרה. הפומפרדים מגיעים בדרך כלל לכמחצית מגודלם של הוריהם, יש להם גוף מוארך יחסית, דומה בפרופורציות שלו לגוף הפומה, אך בעל רגליים קצרות. פוחלץ פומפארד מוצג למבקרים במוזיאון הזואולוגי וולטר רוטשילד שבטרינג, אנגליה.
יאיר מזור
יאיר מזור (נולד ב-2 באוקטובר 1950) הוא פרופסור ישראלי-אמריקאי בתחום הספרות העברית החדשה. מכהן כראש המגמה לשפה וספרות עברית חדשה ומקראית וראש המכון למדעי היהדות באוניברסיטת ויסקונסין-מילווקי בארצות הברית.
ביוגרפיה
ב-1990 עבר לאוניברסיטת טקסס באוסטין, שם עבד במחלקה לספרות ושפות אפריקאיות ובמחלקה לתרבות ושפות מזרח-תיכוניות. ב-1994 עבר לאוניברסיטת ויסקונסין-מילווקי, שם הוא מכהן עד היום כפרופסור במחלקה לשפות זרות, ראש המגמה לשפה וספרות עברית חדשה ומקראית, וראש המכון למדעי היהדות.
ארט סיינס סינמה
החברה הייתה אחת הראשונות בנובוסיבירסק ובערי סיביר שפיתחה תחומי בילוי חדשים: ברים ספורט, אולמות מצוידים במקרנים דיגיטליים עם יכולת הצגת סרטי תלת מימד, מסכי 4D SimEx Iwerks. החברה מתמקדת בהגדלת הפופולריות של תעשיית הקולנוע בכללותה.
וודביין
היסטוריה
בשנת 1903 הוכרה העיירה כרובע נפרד. בשנת 1918 התגוררו בה כ-300 משפחות.
לוסיה סראטה
קריירה
אף כי ייתכן שהדיווחים על הכנסותיה מוגזמים, נאמר שסראטה הרוויחה 20 דולר לשעת הופעה (בחישוב אינפלציוני – כ-400 דולר), ולחלופין – בין 500 ל-700 דולר לשבוע (10,000-14,000 דולר), וכאשר היא הופיעה יחד עם גנרל מייט, הם הרוויחו יחד 500 דולר לשבוע ועוד 10% מרווחי האמרגן. לפי דיווח אחר, האמרגן של סראטה עשק אותה ושילם לה פחות מכפי ההכנסות האמיתיות.
נסיבות מותה
בשנת 1889 חתמו סראטה והוריה על חוזה הופעות בסן פרנסיסקו, ובחודש ינואר 1890 נסעו לשם ברכבת. סופת שלגים עזה גרמה לירידתה מהפסים של רכבת משא שהובילה בקר במעבר ההרים "דונר" בהרי סיירה נבדה, ועקב התאונה נתקעו לאורך המסילה 12 רכבות שהסיעו 700 נוסעים בסך הכל. החסימה נמשכה כשבועיים ונודעה בשם "חסימת השלג הגדולה של 1890" (The Great Snow Blockade of 1890). הרכבת שמשפחת סראטה נסעה בה, נתקעה ליד העיירה טראקי במחוז נבדה, קליפורניה. הטמפרטורה ירדה עד 29- מעלות צלזיוס, המזון אזל והעצים להסקה נרטבו או נקברו בשלג. בתנאים קשים אלה, מצבה הבריאותי של לוסיה הידרדר, והיא מתה ביום רביעי 29 בינואר 1890. לפי דיווח של סוכנות אסושיאייטד פרס יומיים אחר כך, סראטה מתה מהרעלת מזון, כנראה עקב אכילת שימורים מקולקלים שסיפקו אנשי ההצלה לנוסעים הלכודים. לפי מקורות אחרים, היא מתה מהיפותרמיה.
Thrilla in Manila
Thrilla in Manila (המותחן במנילה) הוא שמו של קרב האיגרוף במשקל כבד בין שני האלופים הבלתי מעורערים מוחמד עלי וג'ו פרייז'ר. הקרב נערך סמוך למנילה בירתה של הפיליפינים ב-1 באוקטובר 1975. והסתיים בניצחונו של עלי לאחר קרב אפי. הסלוגן "Thrilla in Manila" ליווה את הפרסומים והקדימונים לקרב. קרב זה היה הקרב השלישי בין שני המתאגרפים הללו.
רקע
הקרב במנילה היה השלישי והאחרון בין עלי לפרייזר. עלי היה אלוף העולם הבלתי מעורער כבר ב-1964 והחזיק בתוארו עד 1967 בשנה זאת נשללו תאריו עקב סירובו להתגייס לצבא האמריקני בשל מלחמת וייטנאם. ג'ו פרייז'ר הוכתר כאלוף, ב-1970 לאחר שגבר על מספר יריבים, אך לא נחשב כאלוף ראוי, עד שהתמודד נגד עלי. פרייזר סייע לעלי לחזור לזירת האיגרוף, כשהוא תומך בו פומבית, ואף נפגש עם בכירים בממשל בעניינו. ב-1970 הוחזר רישיון האיגרוף לעלי, בצו בית המשפט. והשניים נערכו ל"קרב המאה" שנערך במדיסון סקוויר גארדן בשמיני למרץ 1971
דוד טלשיר
ביוגרפיה
בשנים תשל"ב–תשנ"א לימד בחוג ללשון העברית באוניברסיטה העברית בירושלים. בשנים תשנ"א–תשנ"ז עבד במפעל המילון ההיסטורי של האקדמיה ללשון העברית. משנת תשנ"ד לימד במחלקה ללשון העברית באוניברסיטת בן-גוריון בנגב.
תחומי המחקר העיקריים שלו היו לשון המקרא (בעיקר העברית המקראית המאוחרת), לשון מגילות מדבר יהודה, לשון חז"ל, העברית בתקופת התחייה, הארמית לרבדיה ולניביה ומילונאות שמית. נודע גם כחוקר של לשון הריאליה: שמות בעלי חיים, צמחים, אנשים, מקומות וחפצים.
בת'אל (אלסקה)
היסטוריה
היישוב פותח במיוחד בעת מלחמת העולם השנייה. במהלך 1971 הוקמה ביישוב תחנת רדיו שסייעה רבות בפיתוח תחיית תרבות אוכלוסיית היופיק הילידית.
אריק משעלי
קריירה
בשנת 2014 גילם את דמותו של שמעון הקצב בסרט הישראלי הקצר "שניצל" בבימויו של אסף אפשטיין. באותה שנה הופיע בתפקיד אורח בתור מני סוויסה (האח של שני/שונטל) בסדרה "עממיות", שיצר וביים נאור ציון.
מאז 2015 משתתף בהצגה "אום כולתום" בתיאטרון יפו בתפקיד המלחין מוחמד עבד אל-והאב.
דורותי וסט
קריירה ספרותית
ב-1926, עברה וסט להארלם, יחד עם בת דודתה, המשוררת הלין ג'ונסון. שם פגשה וסט משוררים וסופרים מתנועת הארלם רנסאנס, כולל את לנגסטון יוז, קאונטי קאלן ווואלאס תורמן. מאוחר יותר בחייה, וסט אמרה, "לא ידענו שזה הרנסאנס של הארלם, כי כולנו היינו צעירים וכולנו היינו עניים". יוז כינה את וסט "The Kid", ובכינוי זה נודעה כל התקופה שלה בהארלם. ב-1932 היא ליותה את יוז בהפלגה לרוסיה, יחד עם קבוצה של אפרו-אמריקאים, כדי לצלם סרט על יחסי גזע בארצות הברית. הסרט לא יצא לפועל, אך וסט ויוז נשארו ברוסיה למשך שנה. המאסה שלה משנת 1985, "הרפתקה במוסקבה", מתארת מפגש מאותה תקופה עם הבמאי סרגיי אייזנשטיין.
אריק משעלי
קריירה
ב-2005 הקים משעלי את "התיאטרון המרוקאי", ומאז יוצר ומשחק בו במספר הצגות בשפה המרוקאית. בהמשך הקים את להקת "אוריינטל יריאח" המופיעה בסגנון מרוקאי, כשמשעלי משמש כסולן הלהקה.
דורותי וסט
קריירה ספרותית
כשנסגרה הוצאת כתבי העת של וסט, היא התחילה לעבוד בפרויקט הסופרים הפדרלי של מנהל העבודות הציבוריות (חלק מהניו דיל של פרנקלין דלאנו רוזוולט), ונשארה שם עד אמצע שנות הארבעים. באותה תקופה וסט פרסמה מספר סיפורים קצרים בניו יורק דיילי ניוז, האישה השחורה להתפרסם מעל דפי העיתון. אחר כך עברה למרתה'ס ויניארד שבמסצ'וסטס, כדי לכתוב את הרומן הראשון שלה, The Living Is Easy. הספר יצא ב-1948 לתשבחות ממבקרים, אך לא נמכר במספרים גדולים. באותה תקופה, היה כמעט בלתי אפשר עבור אישה שחורה להתפרנס מכתיבה. וסט הייתה, למעשה, אחת הסופרות השחורות הראשונות לזכות להוציא את ספרה לאור.
הספר, סאטירה על הבוסטונים השחורים מהמעמד הגבוה, היה סמי-אוטוביוגרפי, והתבסס על סיפור חייה של אמה של וסט. הוא נכתב בחוש הומור אירוני, סגנון שנהיה לסימן ההיכר של וסט, וסיפר את סיפורה של קליאו ג'דסון, אישה שחורה בהירת עור, שמנסה להמציא מחדש את בתה כהת העור ולעזור לה לטפס בסולם החברתי ולזכות להיות חלק מהמעמד העליון - ובמהלך זאת, מפרקת את נישואיה לעבד לשעבר, המכונה "מלך הבננות השחור".
הירוקי אראי
ביוגרפיה
אראי משרת כסגן משנה בכוחות ההגנה של יפן.
לוח שנה (אפל)
היסטוריה
iCal היה יישום לוח השנה הראשון עבור OS X שהציע תמיכה במספר לוחות שנה לסירוגין בשרתי WebDAV. התוכנה פורסמה במקור להורדה ללא תשלום עבור Mac OS X v10.2 ב-10 בספטמבר 2002, הוא הגיע יחד עם מערכת ההפעלה כiCal 1.5. גרסה 2 של iCal שוחררה כחלק של Mac OS X 10.4. גרסה 3 כחלק של Mac OS X 10.5, גרסה 4 כחלק של Mac OS X 10.6, גרסה 5 כחלק של Mac OS X v10.7 וגרסה 6 כחלק מOS X v10.8.
סוזן המפשייר
כתיבה ופעילות צדקה
ספרה השני "The Maternal Instinct" דן בנושאים של נשים ופריון. ב-1990 פרסמה אוסף של ראיונות על החיים עם דיסלקסיה "Every Letter Counts: Winning in Life Despite Dyslexia". היא כתבה מספר ספרי ילדים: בנוסף פרסמה ספרים וקלטות וידאו על גננות בהם "Easy Gardening", "My Secret Garden" ו-"Trouble Free Gardening"
היא פטרונית של ארגונים אחדים בהם ארגון הצדקה "Population Matters".
אנעים זמירות (ניגון)
עיבודים מוזקליים וביצועים
השיר בוצע במהלך השנים גם על ידי האחים פורטנוי, אבי פיאמנטה, יוני שלמה, דניאל זמיר, מוטי שטיינמץ, מנדי ג'רופי, המדרגות בני פרידמן, עמיר בניון עם תזמורת ירושלים מזרח ומערב, שלמה כץ, נתן גושן, חנה רוט, מתי קובלר ואחרים. כמו כן, בשיר "מנורה" של חיים ישראל שחיבר ביחד עם הרב שמואל קמינצקי לכבוד הרבי מלובביץ', משולב הניגון כשיר רקע; וכן בשיר "אנעים זמירות" בדואט של חיים ישראל ושלומי שבת, משולבים קטעים מהניגון.
אלון חמאווי
ביוגרפיה
בשנת 2015 שיחק בסדרה של HOT3 "אטלנטיקה" בתפקיד הראשי, ולגלם את איתן קונפינו בסדרה "השוטר הטוב" ב-Yes הטלוויזיה בלוויין. ב-2018 שיחק בסרט הטלוויזיוני של קשת 12 "חטיפה: קו 300" בתפקיד נתן זהבי.
יעקב צדקוני
ביוגרפיה
בשנת 1942 היה שותף ליום-טוב לוינסקי ונחום סלושץ בייסוד חברת "ידע-עם" לאתנוגרפיה ופולקלור יהודיים. תחילה התמנה כמנהל המחלקה לפולקלור, בשנים 1945–1948 שימש כמזכיר הכללי. במשך שנים רבות נבחר לוועד המנהל של החברה, והשתתף בקביעות בכתב העת שהוציאה. בשנת 1948 ארגן את הכינוס הארצי הראשון של הפולקלוריסטים בישראל, שהתקיים בטבריה.
חלק מהמוצגים שאסף העניק במתנה לעשרות מוסדות תרבות (ספריות ציבוריות, ארכיונים, מוזיאונים) בישראל ומחוצה לה.
משנת 1931 ועד מותו היה נשוי לסימה גינגיס, ילידת בסרביה, שעלתה לארץ ישראל ב-1921. לזוג נולדו שתי בנות: דליה יאירי ונורית שלגי.
בתו דליה יאירי היא עיתונאית, עורכת ומגישה ברשת ב' של קול ישראל, סופרת ומשוררת. היא אלמנתו של אלוף-משנה עוזי יאירי (מפקד סיירת מטכ"ל ומפקד חטיבת הצנחנים, שנהרג במהלך הפריצה למלון סבוי), אם לחמישה, ונשואה לפרופ' ערן דולב, רופא פנימי, לשעבר קצין רפואה ראשי בצה"ל.
סנדרה סמיזק
מועדונים
ב-1998 החליטה סמיזק לעזוב את פ.ס.וו פרנקפורט וחתמה בדיסבורג 2001, שם הצטרפה לחברתה לנבחרת - אינקה גרינגס. היא שיחקה בקבוצה שלוש עונות, זכתה באליפות אחת וב-2001 החליטה לשוב לפרנקפורט. בקדנציה השנייה שלה בקבוצה לא הצליחה סמיזק לקטוף תארים, וב-2005 החליטה לעבור לאלופה והיריבה העירונית - מועדון כדורגל פרנקפורט. כבר בעונתה הראשונה בפרנקפורט, היא זכתה עם הקבוצה בגביע אופ"א - שנחשב לטורניר הכדורגל החשוב ביותר בקרב הקבוצות האירופאיות.
נבחרת גרמניה
ב-13 באפריל 1995, כשהיא בת 17 בלבד, ערכה סמיזק את הופעת הבכורה שלה בנבחרת גרמניה במשחק נגד פולין. היא נכנסה כמחליפה במקומה של פטריסיה ברוקר, וכמה דקות לאחר מכן כבר כבשה את השער הראשון שלה במדי הנבחרת. מספר חודשים לאחר מכן, היא זומנה לסגל הנבחרת שהשתתף בגביע העולם שנערך בשוודיה. סמיזק לא זכתה לשחק כלל בשלב הבתים, ברבע הגמר ובחצי הגמר של הטורניר, אולם במשחק הגמר נגד נורווגיה היא עלתה כמחליפה בדקה ה-86 במקומה של מארן מיינרט. במשחק עצמו, ניצחה נורווגיה 0-2 וזכתה בתואר.
שנתיים לאחר מכן הייתה סמיזק חלק מסגל הנבחרת שזכתה בפעם השנייה ברציפות באליפות אירופה. ב-1999, נסעה סמיזק עם הנבחרת לגביע העולם שנערך בארצות הברית. היא כבשה שער אחד בשלב הבתים, במשחק הניצחון 0-6 על מקסיקו והעפילה עם גרמניה לרבע הגמר. ברבע הגמר הודחו הגרמניות על ידי האמריקאיות, אחרי הפסד 3-2.
אנשי-המאדים (מדענים)
לאו סילארד השתמש במונח זה, כשטען בבדיחותא שהונגריה היא חזיתם של חייזרים מהמאדים. סילארד אמר זאת בתשובה לשאלה מדוע אין עדויות לחיים אינטליגנטים מעבר לכדור הארץ, למרות הסבירות הגבוהה לכך (פרדוקס פרמי), והוא השיב: "הם כבר כאן בינינו, הם רק קוראים לעצמם הונגרים". הדיווח הזה נכלל בספרו של ג'רג' מארקס (György Marx), "קולם של אנשי-המאדים" (The Voice of the Martians).
אנומלפיים
אורך נחשים קטנים אלה 15-30 ס"מ והם בעלי ראש קטן, זנב קצר ועקב מנהגם להתחפר מתחת לפני האדמה עיניהם גם כמעט התנוונו. הם אוכלים חרקים קטנים ובייחוד נמלים וטרמיטים.
מערכת קול
מערכת קול או שיטת קול היא פתיחת שחמט המתחילה במהלכים הבאים:
Bed of Lies
Bed of Lies (בעברית: מיטת השקרים) הוא סינגל שהוקלט על ידי הראפרית הטרינידדית ניקי מינאז', ביחד עם הזמרת האמריקאית סקיילר גריי, מתוך אלבומה שלישי, The Pinkprint. השיר יצא לאור ב-16 בנובמבר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני.
הרולד גילמן
קריירת ציור
גילמן ביקר בסקנדינביה בשנת 1912 ו-1913, ויכול להיות שטייל עם האמן ויליאם רטקליף. גילמן ביצע רישומים על הסביבה, וצייר את גשר התעלה פלייקפיורד, שכנראה היה בהשראת תיאור גשר דומה בפרובאנס על ידי ואן גוך.
אולריקה אלאונורה, נסיכת דנמרק
אולריקה אלאונורה, נסיכת דנמרק (בדנית: Ulrikke Eleonore af Danmark; 11 בספטמבר 1656 – 26 ביולי 1693), הייתה בתו של פרדריק השלישי, מלך דנמרק ואשתו של קרל האחד עשר, מלך שוודיה.
ביוגרפיה
אולריקה אלאונורה נולדה ב-11 בספטמבר 1656 בקופנהגן, לפרדריק השלישי, מלך דנמרק ולסופיה אמליה מבראונשווייג-לינבורג, בתם של גאורג, דוכס בראונשווייג-לינבורג ואנה אלאונורה מהסן-דרמשטדט.
בשנת 1675 התארסה אולריקה אלאונורה עם קרל האחד עשר, מלך שוודיה, בניסיון להחליק איבה ארוכת שנים, אך מלחמת סקונה פרצה עד מהרה. במהלך המלחמה, רכשה אולריקה אלאונורה מוניטין של נאמנות לשוודיה, על ידי כך שגילתה חיבה כלפיה שבויי המלחמה השוודים. היא משכנה את תכשיטיה, כולל גם את טבעת האירוסין שלה, כדי לדאוג להם. מעלותיה האישיות ומעשי הצדקה שלה בכל תקופת כהונתה כמלכה, גרמו לעם השוודי לחבב אותה וכך הם התגברו על הקשיים שנבעו ממוצאה הדני. בדיוני המשא ומתן לשלום בין שוודיה לדנמרק שהתקיימו בשנת 1679, היו הנישואין בין קרל לבינה חלק מסדר היום והם אושרו ב-26 בספטמבר 1679, וב-6 במאי 1680 נערך טקס הנישואים שהיה קצר וצנוע.
אלכסנדר מילראן
המשך המלחמה ואחריתה
לאחר נפילת ממשלת ויויאני, נותר מילראן מעורב בפוליטיקה הצרפתית אך במקביל חידש את פעילותו בעריכת דין. באוקטובר 1916 ערך מספר "ועידות פטריוטיות" שבמהלכן הביע תמיכה נחרצת ב"איחוד הקדוש" (Union Sacrée), לפיו תנועות השמאל בצרפת לא הלהיטו את קהילות המצביעים שלהן למחאות ולשביתות כל עוד המשיכה מלחמת העולם הראשונה. בסוף 1917 קרא למינויו של קלמנסו, האדם החזק בפוליטיקה הלאומית, לראשות הממשלה מחדש. במקביל לכל זאת, מילראן התמנה לנשיא מועצת המנהלים של הקונסרבטואר הלאומי לאומנויות ולמקצועות, נשיא הליגה הימית הצרפתית וחבר באקדמיה למדעי המוסר והפוליטיקה.
מדיניות חוץ
הנשיא מילראן גם התנגד תמיד לכל הסדר יחסים דיפלומטיים עם רוסיה הסובייטית, קיים קשר עם תומכיו של הגנרל וראנגל ותמך בסיוע הכספי שסיפקה צרפת לכוחות הלבנים הנסוגים בחצי האי קרים. אך בעוד הבולשביקים מחזקים את עמדתם והופכים למאיימים יותר, הממשלה שקלה דווקא להגיע לדיאלוג עם ברית המועצות. המשטר הסובייטי יוכר לבסוף על ידי ממשלת ארריו, לאחר עזיבתו של מילראן. בנוגע למזרח התיכון, הוא תמיד הביע תמיכה ברפובליקה הטורקית בהנהגת מוסטפא כמאל אטאטורק ללא קשר לעמדת בריטניה. מילראן האמין בניצחון הטורקים במלחמת יוון–טורקיה, הערכה עליה חלק המרשל פרדיננד פוש אך התגלתה לבסוף כנכונה. קרע במדיניות של צרפת ובריטניה פרע בעניין טורקיה במהלך משבר צ'נקלה.
קדנציה ראשונה בסנאט
לאחר ההפסד בבחירות לאספה הלאומית ב-1924, נותרו מפלגות הימין-מרכז ללא הנהגה אחידה בהתחשב בנסיגתו (הזמנית) של פואנקרה מהפוליטיקה. מילראן שב לרשות המחוקקת במטרה לאחד מפלגות אלו לכדי גוש פוליטי אחיד. בסוף 1924 ייסד את הליגה הרפובליקנית הלאומית (LRN). בגלל ההיקשרות שלו לחילוניות ולמערכת הפרלמנטרית, נאלץ הנשיא לשעבר למתן את הצעותיו עבור חקיקות ולאמץ נימה פוליטית מדודה יותר מבעבר. בשם תנועתו, הוא תקף את ממשלת ארריו במדיניות המפייסת יתר על המידה עם גרמניה, בהכרה בברית המועצות, בהמשך הגירעון התקציבי ובהחייאת הפילוגים בנושא השאלה הדתית. הוא התנגד בתוקף לכל מדיניות פירוק נשק, צמצום משך השירות הצבאי, חנינה לעריקים, סיום חפוז של כיבוש הרוהר, וכן רפורמה בתקן המשמעת של הצבא.
סולם אומורי
פיתוח
הסולם פותח החל משנת 1894 על ידי הסייסמולוג היפני פוסקיצ'י אומורי (大森房吉, 1868–1923), שכיהן כפרופסור באוניברסיטת טוקיו וניסח את חוק אומורי העוסק בתדירותן של רעידות עוקבות.
אברהם פינסו
ביוגרפיה
בתחילת דרכו למד מפי רבני העיר, אך רבו המובהק היה הרב דוד פארדו שהיה רב העיר במשך תשע שנים (החל משנת תקל"ג – 1773). בין הרב והתלמיד שררה קרבה רבה. נשא את בת הגביר ר' חיים דניאל הלוי, מעשירי סרייבו, שפרנסו והאכילו.
בסוף ימיו (לאחר שנת תקס"ה) עלה רבי אברהם לארץ ישראל והתיישב בירושלים. את רצונו זה הביע מספר פעמים בכתביו ובהקדמות שרשם לספריו. בהקדמתו האחרונה שרשם בגולה (לספרו "תולעת שני") הוא מזכיר את צרות עם ישראל בארצו שהגזירות אוכלות אותם ואת ממונם, ומסיים: "יראו עינינו וישמח לבנו לחזות בנועם ה' ולבקר בהיכלו". בירושלים הוא המשיך בכתיבת חיבוריו והשלימם.
חוט אדום
מטרת הסגולה
בשו"ת באר משה במענה לשאלה האם יש טעם במנהג לקשור חוט אדום על עגלת תינוק או על מיטתו, כותב שאף שהטעם אינו ידוע לנו, אך אין לזלזל במנהג, כי בוודאי יש טעם בדבר.
בתרבות
נימוקים רבים נאמרו לסיבת קשירת החוט, הנימוק הרווח הוא נגד "עין הרע", או מנימוק קבלי דומה, מפורסמים רבים דוגמת בריטני ספירס, מדונה, לאונרדו דיקפריו, אריאנה גרנדה, רוזי אודונל, אשטון קוצ'ר, דייוויד בקהאם, זאק אפרון, דמי מור רישי סונאק ואחרים נוהגים לענוד על ידם חוט אדום. שרגא ברג תרם לפופולריות הרבה של ענידת החוט.
הרשת העמוקה
גישה
כדי לגלות תוכן על הרשת, מנועי חיפוש משתמשים בזחלני רשת שעוקבים אחרי היפר-קישורים דרך פרוטוקול מספרי פורטים וירטואליים ידועים. השיטה הזו אידיאלית לגילוי משאבים ברשת שעל פני השטח, אולם, לרוב, טכניקה זו איננה אפקטיבית במציאת משאבי רשת עמוקה. לדוגמה, הזחלנים לא מנסים למצוא דפים דינמיים הנוצרים כתוצאה משאילתות מסדי נתונים. זאת, עקב המספר האינסופי של שאילתות אפשריות. ניתן לפתור זאת חלקית על ידי מתן קישורים לתוצאות השאילתה, אבל הדבר יכול לנפח באופן בלתי מכוון את הפופולריות של אתר ברשת העמוקה.
ניטור הרשת האפלה
מיפוי הרשת האפלה
עתיד ופתרונות
הגבולות בין תוכן מנוע החיפוש והרשת העמוקה החלו להיטשטש, כאשר שירותי חיפוש התחילו לספק גישה לחלק או כל התוכן שפעם היה מוגבל. חלק הולך וגדל של תוכן הרשת העמוקה נפתח לחיפוש חופשי, כאשר מוציאים לאור וספריות חותמים על הסכמים עם מנועי חיפוש גדולים. בעתיד, תוכן הרשת העמוקה עשוי להיות מוגדר פחות על ידי האפשרות לחפש בו, ויותר על ידי דמי גישה או סוגים אחרים של זיהוי.
בית בלקינד-לוין
ההיסטוריה של הבית
בשנות ה-60 מכרה משפחת לוין את המבנה למשפחת אנגל והוא שימש להשקעה כשרוב המבנה הושכר. כשבשנות ה-80 שימש המקום כגן ילדים.
נשימות אגונאליות
בעת הדרכת הדיוטות נהוג לתאר נשימות אלו כ "נשימות דג" ואדם מן היישוב מונחה לביצוע פעולות החייאה אם הוא מבחין בנשימות מסוג זה אצל מטופל מחוסר הכרה.
זהירות מונעת
ניסוח העיקרון
בהצהרת ריו שהתקבלה ב-1992 על ידי האומות המאוחדות, אומץ עקרון הזהירות המונעת תחת ההגדרה: "כדי להגן על הסביבה, יישמו מדינות את גישת הזהירות המונעת יישום מרובה ככל שיוכלו. במקומות שיש בהם סכנה לנזק חמור או בלתי-הפיך, היעדר הסכמה מדעית מלאה לא תשמש עילה לדחות את הפעלתם של אמצעים יעילים כלכלית המיועדים למנוע את הידרדרות הסביבה".
חסרונות
זהירות מונעת היא למעשה ניתוח סיכון-תועלת תוך הענקת משקל יתר לסיכון, משקל שניתן על פי תחושה סובייקטיבית במקום להתבסס על ניתוח הסתברות וסטטיסטיקה. יתרה מזאת, פעמים רבות הוא מונע מפחד לא רציונלי והשימוש בו הוא כלי להעברת נטל ההוכחה לצד ההפוך מזה שמתבקש על פי השיטה המדעית. ההימור של פסקל הוא שימוש בזהירות מונעת לגבי האמונה באל תוך הענקת משקל יתר לסיכון.
אריאל צוקרמן
אריאל צוקרמן (נולד ב-1973 בתל אביב) הוא מנצח וחלילן ישראלי, שמוקד פעילותו בישראל ובאירופה.
ג'ומפה להירי
ביוגרפיה
להירי נולדה בלונדון, להורים מהגרים הודים ממדינת בנגל המערבית. משפחתה עקרה לארצות הברית כשהייתה בת שנתיים; להירי מחשיבה עצמה אמריקאית. לדבריה, "לכל דבר ועניין כאילו כן נולדתי כאן". היא גדלה בקינגסטון במדינת רוד איילנד, שבה עבד אביה, עמאר להירי, כספרן באוניברסיטת רוד איילנד; עליו מבוססת דמות הגיבור בסיפור "The Third and Final Continent", החותם את הספר "פרשן המחלות". אמה של להירי רצתה להבטיח שילדיה יגדלו תוך לימוד המורשת הבנגלית, והמשפחה הרבתה לבקר קרובים בקולקטה.
לורד סות'
חייו
הוא הוביל משימה בדרום ארגות כדי להציל שני אבירים שנישבו בידי עוגים - משימה, בה עמד בהצלחה. סות' אף הצליח להציל משלחת של צליינים דתיים לאיסטר אשר הותקפו על ידי שודדים עוגים ומינוטאורים. באביב של שנת 5 לפנה"ח, הציל סות' את חייו של ילד קטן מבקתה בוערת כאשר נסע לתְרוֹטִיל. הוא נשא עמו את הילד למבצרו בדארגארד כדי לרפאו. מבחנו האחרון כדי להתקבל למסדר הוורד היה הגנה על כבודה של ליידי ווֹנְדְרָה כאשר מחזר מעברה הטיל ספק בהגינותה. בחלוף שנה, הוענקה לסות' דרגת אביר הורד.
החורבן הגדול
לאחר שהירהר במסר האלוהי שניתן לו, סות' הסכים לצאת למסע. יחד עם שלושה מן האבירים הנאמנים לו ביותר, וּוֶרְסְטֶן קֶרְן, קַרָאדוֹק וקוֹלְם פַארוֹלְד אשר ישמשו לו מלווים, סות' רכב לעבר איסטר לעצור את המלך הכוהן. אולם, בדרכו נתקל באותה משלחת של עלמות אלפיות, אשר נהגו לנסוע במחיצת איזולדה. העלמות (אשר היו למעשה רוחות) שנשלחו על ידי מלכת האופל סיפרו לו כי איזולדה לא הייתה נאמנה לו וכי הילד שנולד להם אינו שלו. בזעמו, "הרג" סות' את האלפיות והסתובב על עקביו לעבר טירת דארגארד במטרה אחת - רצח. כאשר הגיע לטירתו, מצא סות' את איזולדה אוחזת בתינוקם שאך נולד והתעמת עימה על השקרים שנלחשו באוזנו. בעודם מתווכחים באולם המבואה, החורבן הגדול, אותו היה אמור סות' למנוע הכה בקרין, וגרם לנברשת התקרה שעמדה מעל איזולדה ופרודאר לקרוס עליהם ולמחוץ אותם למוות. בעודה גוססת מתחת לנברשת, ניסתה אשתו למסור את בנם לידי סות' כדי שיצילו, אולם האביר, בגאוותו, סירב. ברגעיה האחרונים, קיללה איזולדה את סות' קללה נוראית בכך ש"יחיה תקופות חיים עבור כל חיי אדם שנספו בחורבן".
רייבנלופט
ערפילי רייבנלופט תלשו את סות' וקראדוק מקרין בעודם נלחמים זה בזה. נשמתו הובאה אל תחומי ממלכת בארוביה. סות' תר אחר סטראד פון זרוביץ', שליט הממלכה, כדי שיעזור לו למצוא דרך לשוב לקרין. סטראד ניסה להשתמש בסות', דבר שעלה לו בחייו של דרקון אדום אשר היה אחד משומרי טירתו. לאחר שעבר תלאות רבות עם מַגְדָה, נערה משבט הויסטני וגירית-אדם (בדומה למזדאב, מדובר באדם המשנה צורתו לגירית) בשם עַזְרָאֵל דַאק, סות' גילה כי סטראד מחביא את קראדוק ממנו. סות' התקיף את סטראד ללא הרף, ובסופו של דבר נאלץ סטראד לשחרר את קראדוק לחסדי סות' כדי לשמור על ממלכתו. סות' רדף אחר קראדוק עד תחומי הערפילים, שם נמלט ממנו משרתו לשעבר.
כוחות
סות' הוא יריב עוצמתי ומסוכן ולא ידוע על דרך בה ניתן להשמידו. באגדות רומח הדרקון נאמר כי יבוא יום בו קדושי הכוהנים של פלדין יאמרו מילות עוצמה מסוימות נגד סות' שיכחידו אותו, אך אין תיעוד שמישהו אכן יודע כיצד יש לבצע את הטקס הזה.
ליו צ'ינג
היא בעלת תואר ראשון מאוניברסיטת בייג'ינג ושני מאוניברסיטת הארוורד, שניהם במדעי המחשב.
נחמן טוקר
ביוגרפיה
בשנת ה'תשכ"ט מונה לר"מ בישיבה. מאוחר יותר נחשב אחד מראשי הישיבה, אם כי לא נתמנה לראש ישיבה מן המניין. הוא החל למסור שיעורים במתכונת דו-חודשית לבני הוועד השלישי, ומעין שיעורים כלליים מעת לעת ב"היכל הכולל" - בית המדרש המשני של הישיבה. נהג לשבת בירכתי בית המדרש שם נקהלו סביבו תכופות תלמידים שנמשכו לדמותו הייחודית.
במשך שנתיים שימש כר"מ בישיבה בצפת, שם שהה במשך השבוע כשהוא חוזר לביתו בירושלים לשבתות, וכן מסר במשך תקופה שיעורים בישיבת אור החיים לבעלי תשובה.
קיצור סמ"ג
המחבר הוא סבסטיאן מינסטר
ראובן אליצור (מנהלה של ספריית הרמב"ם בעבר) העלה מספר תמיהות על הספר, כוונת המחבר אינה ברורה לכאורה מהות הספר הוא קיצור אך לעיתים מאריך בצורה חריגה, לדבריו מחפש המקצר להביא נקודות מעניינות דוגמת דברי הקראים וכו', קושייתו המרכזית היא דבריו בהלכות תפילין (עשין כא) שבזמן גירוש פורטוגל נהגו לכרוך על היד חוט אדום זכר לתפילין דבר הנוגד לכאורה להלכה הנוקטת שאף כשאין אתרוג אסור לקחת רימון, ועל כן הסיק שסבסטיאן מינסטר לא היה רק מתרגמו של החלק השני אלא גם מחבר החלק הראשון, מינסטר אף הדפיס בספר שני עמודים העוסקים בהוכחות לנצרות.
המחבר הוא יהודי עלום שם
אברהם חבצלת (מהדיר ספרות תורנית במכון ירושלים) עמד על תמיהותיו של אליצור אך בכל זאת היסס לקבוע מסמרות בדבר ושיער שמחברו הוא יהודי תלמיד חכם ממגורשי פורטוגל, ומינסטר העתיק את דבריו, את דבריו ביסס על הטענה שהעברית בפיו של מינסטר עילגת ולשונו של מחבר ספר זה צחה ויפה.
ויליאם סידני מאונט
משפחה
הפך לאקדמאי לאומי בשנת 1842.
M93
היסטוריה
האסטרונום הצרפתי שארל מסיה צפה בצביר ב-20 במרץ 1781 והכניס אותו לקטלוג מסיה תחת התיאור "צביר של כוכבים קטנים ללא ערפיליות בין הכלב הגדול וחרטום הספינה". קרוליין הרשל, אחותו של ויליאם הרשל צפתה בצביר ב-26 בפברואר 1783 וציינה שאחיה ספר לפחות 40 כוכבים בצביר וייתכן שיש בו למעלה מ-100 כוכבים. זהו הרישום הראשון של תצפית שביצעה קרוליין הרשל בקריירה שלה כאסטרונומית. ג'ון הרשל צפה בצביר בשנת 1831 וציין שהוא די גדול, לא מאוד דחוס ולא מאוד מפוזר, די עשיר ומכיל כוכבים עם בהירות נראית מדרגות 8 עד 13.
הבחירות לרשויות המקומיות בישראל (1950)
הבחירות ברשויות השונות
בירושלים התקיימו הבחירות על 21 מושבי המועצה. הסיעה הגדולה ביותר הייתה מפא"י שהובלה על ידי יצחק בן-צבי וראש העירייה המכהן דניאל אוסטר וקיבלה כ־5 מושבים. למרות זאת ולאור הקמת קואליציה של הימין והדתיים, שלמה זלמן שרגאי נבחר לעמוד בראשות העיר. באותן הבחירות החזית הדתית המאוחדת ומפלגת המרכז קיבלו כארבעה מושבים לכל רשימה, החירות והמפלגה הפרוגרסיבית – 2 לכל אחת, מפ"ם ופאג"י – מושב אחד לכל רשימה. מפלגות נוספות קיבלו כשני מושבים, ואילו המפלגה הקומוניסטית הישראלית לא נכנסו למועצה.
בחיפה הושלמה בחירתו של אבא חושי (חבר מפא"י) לתפקיד ראש העיר רק בינואר 1951, יותר מחודשיים לאחר הבחירות.
בראשון לציון נבחר אריה שפטל ממפא"י לתפקיד ראש העיר לאחר שרשימתו קיבלה כארבעה מושבים מתוך 15 מושבי המועצה. שפטל הצליח לגבש קואליציה עם מפ"ם ובכל להדיח את ראש העיר המכהן אליקום אוסטשינסקי. בסופו של דבר, שפטל התפטר לאחר שנה וחצי מסיבות בריאותיות.
היסטוריה של הקולנוע הישראלי (2009)
תוכן
הסרט כולל ראיונות מצולמים עם נפתלי אלטר, מוחמד בכרי, חיים בוזגלו, יוסף סידר, סלים דאו, שמוליק דובדבני, רונית אלקבץ, נורית גרץ, עמוס גיתאי, מנחם גולן, איתן גרין, אמיר הראל, אברהם הפנר, נחמן אינגבר, אורי קליין, דובר קוסאשווילי, משה מזרחי, אבי מוגרבי, יעל מונק, ג'אד נאמן, אבי נשר, שולי רנד, זאב רווח, מרק רוזנבאום, דניאל וקסמן, קרן ידעיה.
קאייס
תחבורה
בנוסף, בעיר ממוקם שדה תעופה בעל מסלול טיסה סלול.
רסמוסן ריפורטס
סקרי בחירות
על פי ארגון התקשורת פוליטיקו עולה כי "בסקר האחרון של רסמוסן בבחירות לנשיאות ארצות הברית 2008 נראה כי הפער בין המועמד הדמוקרטי, ברק אובמה לבין יריבו הרפובליקני, ג'ון מקיין עומד על כ-6% אחוז ולאובמה הצביעו כ-52% מהמבציעים ולמקיין הצביעו כ-46% מהמצביעים, דבר זה היה קרוב מאוד לתוצאות הבחירות".
סקרי סוגיות פוליטיות
במרץ 2010 ערכה החברה סקר הנוגע לסוגיות הקשורות למדינת ישראל וליחסים בינה לבין ארצות הברית, על פי נתוני הסקר כ-58% מהמשיבים רואים בישראל בעלת ברית של ארצות הברית, כ-2% מהמשיבים רואים אותה כאויב, אך כמעט שליש רואים בישראל משהו בין לבין, כמו כן על פי הסקר כי 69% מהרפובליקנים מסכימים שישראל היא בעלת ברית, לעומת זאת רק כ-46% מהדמוקרטים מסכימים שישראל אכן בעלת ברית, בנוסף לכך על פי הסקר לא פחות מ-49% מבעלי זכות הצבעה בארצות הברית מסכימים כי יש לדרוש מממשלת ישראל להפסיק בניית התנחלויות חדשות במסגרת הסכם שלום במזרח התיכון, רק כ-22% סבורים שלא צריך לחייב את הממשלה הישראלית להפסיק לבנות ביהודה ושומרון ושאר המשיבים לא בטוחים, כאשר מפלחים את הנתונים לפי דעות פוליטיות עולה כי כ-62% מהנשאלים שהגדירו עצמם דמוקרטים אמרו כי יש צורך לחייב את ישראל להפסיק את הבניית בהתנחלויות, אך רק 50% מהרפובליקנים אמרו כי יש צורך לעשות כך.
ראסל אלוונגר
ביוגרפיה
נולד בקליפורניה שבארצות הברית. בנעוריו עסק בהיאבקות. בגיל 19 הצטרף לכנסייה המורמונית. נסע בשליחות הכנסייה לגרמניה לשנתיים, ושם פגש את אשתו לעתיד, מרגרט. חזר לארצות הברית ולמד באוניברסיטת בריגהאם יאנג.
יחסי ניגריה–ספרד
יחסים דיפלומטיים
למרות שספרדית אינה תחום נושא מוכר בשום אוניברסיטה ניגרית, ישנן כמה אקדמיות המלמדות את השפה. בשנת 2014 הוכרה שגרירות ספרד באבוג'ה כמרכז מקורב לביצוע בחינות DELE.
מסגרת מוסדית
מאז 2006, הסכם הגנת הקידום וההשקעה הדדית (APPRI) בתוקף. בין ההיבטים הבולטים שבהם הוא קביעת הליך בוררות במקרה של סכסוך. בשנת 2009, במהלך ביקורו של נשיא ממשלת ספרד, בליווי אנשי עסקים רבים, נחתם ההסכם להימנעות ממיסוי כפול.
שיתוף פעולה
בתחום סיוע הפיתוח ניגריה אינה מדינה עדיפה לשיתוף פעולה ספרדי. עם זאת, ובאמצעות שיתוף פעולה עם הארגון האזורי ECOWAS, כמה פרויקטים בניגריה ממומנים בתחומים כמו חקלאות, אנרגיה מתחדשת, תשתיות, כמו גם הגירה ופיתוח. ספרד חילקה 150 מיליון אירו מאז 2009.
סופת דצמבר 1951 בישראל
הסופה ונזקיה
בימים הראשונים לסערה נפגעו בעיקר הגליל, אזור המרכז, הרי יהודה וירושלים. ב-18 בדצמבר ולאחריו פגעה הסערה פגיעה קשה ביישובים רבים באזור המרכז ובתל אביב.
תל אביב-יפו
מאות מכוניות בעיר נפגעו מחדירת מי גשם לתוכן. מאות קווי טלפון לא פעלו בשל פגיעת המים. הלימודים בבתי הספר בוטלו.